Dhinaca kale, Wasiirka Wasaaradda Gaashaandhigga Axmed Xaaji Cali Cadami, ayaa ka mahadceliyey casuumadda hoggaanka KULMIYE u sameeyey suldaanka, waxaannu ka garaabay dib-u-dhaca casuumaddan, waxaannu yidhi, “Runtii waxa jirtay oo aniguba aan xogogaal u ahay, Guddoomiyaha xisbiga (Muuse Biixi) iyo Maxamed Kaahin-ba way ku talo jireen oo way na soo waydiiyeen, waanay danaynayeen imaatinka suldaanka, waqtigiina wuu is qoray oo waataynu dagaallo badan soo galnay, waana maalmo wanaagsan oo soo maray xisbiga, iminka ayuun bay casuumaddii ku beegantay, waa sagoontin wanaagsan.
